Document ID: 32002D0637

Komission päätös,
tehty 31 päivänä heinäkuuta 2002,
yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta tehdyn päätöksen 92/452/ETY muuttamisesta Kanadan osalta
(tiedoksiannettu numerolla K(2002) 2888)
(ETA:n kannalta merkityksellinen teksti)
(2002/637/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna komission päätöksellä 94/113/EY(2), ja erityisesti sen 8 artiklan,
sekä katsoo seuraavaa:
(1) Kanadan toimivaltaiset eläinlääkintäviranomaiset ovat esittäneet pyynnön muutoksen tekemiseksi komission päätöksessä 92/452/ETY(3), sellaisena kuin se on viimeksi muutettuna päätöksellä 2002/456/EY(4), vahvistettuun luetteloon, joka koskee Unkarin alueella toimivia yhteisöön suuntautuvaan naudansukuisten eläinten alkioiden vientiin virallisesti hyväksyttyjä ryhmiä.
(2) Kyseisen maan toimivaltaiset eläinlääkintäviranomaiset ovat toimittaneet komissiolle takeet direktiivin 89/556/ETY 8 artiklassa esitettyjen vaatimusten noudattamisesta, ja kyseinen siirtoryhmä on virallisesti hyväksytty yhteisöön tapahtuvaa vientiä varten.
(3) Päätös 92/452/ETY olisi tämän vuoksi muutettava vastaavasti.
(4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan kanadalaista ryhmää E 549 koskeva rivi päätöksen 92/452/ETY liitteessä seuraavasti: TAULUKON PAIKKA "
2 artikla
Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
3 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä heinäkuuta 2002.

Labels: 5
0
3
6
18